cyanic-selkie/wikianc huggingface dataset:
Τζιμ Πάρσονς
Παραπομπές
Κατηγορία:ΛΟΑΤ πρόσωπα από τις ΗΠΑ Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Βραβευμένοι με Χρυσή Σφαίρα Κατηγορία:Αμερικανοί άνδρες ηθοποιοί φωνής Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Αγωγή
Αγωγή είναι το κύριο ένδικο βοήθημα με το οποίο ζητεί κάποιος να υπαχθεί μια διαφορά προς επίλυση στα πολιτικά δικαστήρια. Προβλέπεται και ρυθμίζεται στον Κώδικα Πολιτικής Δικονομίας και αφορά κυρίως διαφορές Αστικού και Εμπορικού Δικαίου, δηλαδή ως επί το πλείστον περιουσιακές διαφορές μεταξύ ιδιωτών.
Τρόπος άσκησης
Η αγωγή ασκείται με κατάθεσή της στο δικαστήριο προς το οποίο απευθύνεται και με επίδοση σε αυτόν κατά του οποίου στρέφεται. Απλή κατάθεσή της χωρίς επίδοση στον αντίδικο δεν αρκεί για να θεωρηθεί η αγωγή ως ασκηθείσα. Αυτός που την ασκεί ονομάζεται ενάγων και αυτός κατά του οποίου στρέφεται ονομάζεται εναγόμενος (ή καθ’ ου).
Η επίδοση της αγωγής στον εναγόμενο γίνεται κατά την Πολιτική Δικονομία με μέριμνα του ενάγοντος: ο τελευταίος, αφού καταθέσει την αγωγή στη Γραμματεία του Δικαστηρίου προς το οποίο απευθύνεται και προσδιοριστεί δικάσιμος (ημερομηνία της δίκης), οφείλει να αναθέσει σε δικαστικό επιμελητή της επιλογής του να την επιδώσει στον εναγόμενο μέσα σε ορισμένη προθεσμία πριν τη δικάσιμο.
Είδη αγωγής
Διακρίνεται σε τρεις κύριες κατηγορίες, ανάλογα με το είδος του αιτήματος που περιέχει:
Συνέπειες από την άσκηση
Η άσκηση της αγωγής έχει ορισμένες έννομες συνέπειες. Οι κυριότερες είναι:
Περιεχόμενο της αγωγής
Ο ενάγων στην αγωγή του οφείλει να κατονομάζει το δικαστήριο προς το οποίο απευθύνεται και τον εναγόμενο. Επίσης οφείλει να εκθέτει με σαφήνεια τα πραγματικά περιστατικά, στα οποία στηρίζεται η αξίωσή του (ιστορική βάση) και το αίτημά του (αιτητικό). Δεν οφείλει να αναφέρει τις διατάξεις νόμου στις οποίες στηρίζεται η αξίωσή του (νομική βάση)· με βάση την αρχή iura novit curia (=ο δικαστής γνωρίζει τους νόμους) το δικαστήριο θα υπαγάγει μόνο του τα πραγματικά περιστατικά στον ορθό κανόνα δικαίου. Στην πράξη πάντως συνήθως αναφέρεται και η νομική διάταξη που θεμελιώνει το δικαίωμα του ενάγοντος. Η αγωγή είναι υποχρεωτικά έγγραφη και υπογράφεται από τον πληρεξούσιο δικηγόρο του ενάγοντος, εκτός από τις περιπτώσεις όπου δεν είναι υποχρεωτική η παράσταση με δικηγόρο στο δικαστήριο (ουσιαστικώς μόνον στις Μικροδιαφορές). Πλέον, με τον Ν. 4335/2015, καταργήθηκε η δυνατότητα προφορικής ασκήσεως αγωγής σε μικρά και απομακρυσμένα ειρηνοδικεία.
Διοικητική Δικονομία
Η αγωγή προβλέπεται ως ένδικο βοήθημα και στο Διοικητικό Δίκαιο ενώπιον των Διοικητικών Δικαστηρίων, για τις περιπτώσεις που ο διοικούμενος (ο πολίτης) ζητά από το δικαστήριο να καταδικαστεί το κράτος να του καταβάλει ορισμένο ποσό.
Κατηγορία:Δικονομικό Δίκαιο
Judici (dret) Žaloba Eis Žaloba
Κιάρα Λούμπιχ
Η Κιάρα Λούμπιχ (ιταλ.: Chiara Lubich, 22 Ιανουαρίου 1920 - 14 Μαρτίου 2008) ήταν Ιταλίδα ακτιβίστρια. Υπήρξε ιδρύτρια και πρώτη πρόεδρος του Κινήματος των Φοκολαρίνι, το οποίο είχε ως στόχο την ενότητα μεταξύ των λαών, τη παγκόσμια αδελφοσύνη και την οικοδόμηση ενός περισσότερο ενωμένου και ειρηνικού κόσμου.
Βιογραφία
Η Κιάρα Λούμπιχ γεννήθηκε στο Τρέντο, δεύτερο παιδί ανάμεσα στα τέσσερα της οικογένειας. Η μητέρα της υπήρξε πιστή και αφοσιωμένη στη Καθολική πίστη ενώ ο πατέρας της, εξαιτίας των σοσιαλιστικών ιδέών του, έχασε τη δουλειά του και όλη η οικογένεια αναγκάστηκε να ζήσει για πολλά χρόνια σε συνθήκες μεγάλης φτώχειας.Η ανάγκη έυρεσης πόρων για να εκπληρώσει την επιθυμία της να σπουδάσει (φοίτησε στη φιλοσοφίκη σχολή της Βενετίας), την οδήγησε στο να παραδίδει μαθήματα στο δημοτικό σχολείο του χωριού Καστέλο, στη Βάλ ντι Σόλε, το 1938-1939.
Η Κιάρα Λούμπιχ, το 1943, σε ηλικία 23 ετών, κατά τη διάρκεια των βομβαρδισμών του Τρέντο, στον Δεύτερο Παγκόσμιο Πόλεμο, ίδρυσε το Κίνημα των Φοκολαρίνι.Όπως συχνά έλεγε ,εξαιτίας του πολέμου "κάθε υλικό πράγμα μπορεί να καταρρεύσει, αλλά όχι ο Θεός".Το Κίνημα των Φοκολαρινι, της Ρωμαιοκαθολικής Εκκλησίας, είναι μια οργάνωση που τη διέπουν οι αρχές του Ευαγγελίου.
Το 1948 συνάντησε στο Κοινοβούλιο, τον συγγραφέα, δημοσιογράφο, Χριστιανοδημοκράτη  Ιτζίνο Τζιορντάνι, ο οποίος θεωρείται, συνιδρυτής του κινήματος. Η παρουσία του Τζιορντάνι πέρασε το μήνυμα ότι η συμμετοχή στο κίνημα των Φοκολάρι, ήταν κάτι το εφικτό για όλους.
Το 1962, ο Πάπας Ιωάννης ΚΓ΄ (λατ.:Ioannes PP. ΧΧΙΙΙ) ενέκρινε για πρώτη φορά το κίνημα των Φοκολαρίνι, αλλά η επίσημη έγκριση του καταστατικού έλαβε χώρα το 1990 από τον Πάπα Ιωάννη Παύλο τον Β΄, ο οποίος παραχώρησε το σπάνιο προνόμιο του να καθοδηγεί πάντα μια γυναίκα το κίνημα των Φοκολαρίνι.
Το 1964 ίδρυσε το Λοπιάνο, κοντά στην Φλωρεντία, η πρώτη από μια σειρά κοινοτήτων σε διάφορες χώρες του κόσμου. Αυτές οι κοινότητες ζουν την πνευματικότητα της ενότητας σε όλα τα στάδια της ζωής.
Το 1966 ίδρυσε το Κίνημα Gen (Νέα Γενιά), που απευθυνόταν στους νέους.Το 1991 επισκέφτηκε τη Βραζιλία και συγκλονίστηκε από τη φτώχεια και έθεσε τις βάσεις για μια νέα οικονομική θεωρία, η οποία βασίζόταν σε μια διαφορετική κατανομή των κερδών (το 1/3 για την ανάπτυξη, 1/3 στους φτωχούς και 1/3  στον τομέα της κατάρτισης των μέλών του κινήματος).
Το 1967 θα επισκεφθεί τη Κωνσταντινούπολη και θα συναντηθεί με τον Οικουμενικό Πατριάρχη Αθηναγόρα.
Από το 1997 έως το 1998 αφιερώθηκε στη διάνοιξη νέων δρόμων για το διαθρησκευτικό διάλογο και κλήθηκε να μιλήσει στην Ταϊλάνδη, μπροστά σε 800 βουδιστές μοναχούς, στη Νέα Υόρκη σε 3.000 μουσουλμάνους στο τζαμί του Χάρλεμ και στην Εβραϊκή κοινότητα του Μπουένος Άιρες.
Στις 2 Νοεμβρίου 2006, σε ηλικία 86 ετών, εισήχθη στο νοσοκομείο Gemelli της Ρώμης με οξεία πνευμονική λοίμωξη.Ο Πάπας Βενέδικτος ΙΣΤ' έστειλε την ευλογία του και προσευχήθηκε υπέρ της υγείας της.
Στις 10 Μαρτίου του 2008, η Κιάρα Λούμπιχ, εισήχθη ξανά στο νοσοκομείο Gemelli της Ρώμης, αντιμετωπίζοντας σοβαρά αναπνευστικά προβλήματα.
Ο Οικουμενικός Πατριάρχης Βαρθολομαίος υποδεχόμενος στο Φανάρι μέλη του Ρωμαιοκαθολικού Κινήματος των Φοκολαρίνι, δήλωσε «Το Οικουμενικό Πατριαρχείο καλλιέργησε πάντα αισθήματα βαθιάς αγάπης και ειλικρινής εκτίμησης για το κινήμα των Φοκολαρίνι, από την εποχή κατα την οποία η Κιάρα Λούμπιχ προσέρχονταν στο Φανάρι για να συναντήσει  τον μέγα και αξέχαστο  προκάτοχό μας, τον  Οικουμενικό Πατριάρχη Αθηναγόρα, ο οποίος υπήρξε  ένας από τους  πρωτοπόρους και πιο σημαντικούς  υποστηρικτές του  οικουμενικού κινήματος».
Πηγές
Chiara Lubich,Nota biografica
Εξωτερικοί σύνδεσμοι
Κατηγορία:Ιταλοί ακτιβιστές
Όλεξαντρ Λίποβι
Ο Όλεξαντρ Λίποβι (Oleksandr Lypovyy, 9 Οκτωβρίου 1991), είναι Ουκρανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ.
Επαγγελματική σταδιοδρομία
Το Μάρτιο του 2014, υπέγραψε συμβόλαιο με τον Ερυθρό Αστέρα για το υπόλοιπο της σεζόν. Το Σεπτέμβριο του 2014, επέστρεψε στην Ουκρανία και υπέγραψε με τη ΜΚ Μπουντιβέλνικ.
Τον Οκτώβριο του 2015, υπέγραψε με τη γεωργιανή VITA Tbilisi. Στις 10 Νοεμβρίου 2015, έφυγε από την Τιφλίδα και υπέγραψε με την ουγγρική Szolnoki Olaj KK για την υπόλοιπη σεζόν. Στα τέλη Φεβρουαρίου του 2016, έφυγε από το σύλλογο και υπέγραψε με την ουκρανική ΜΚ Ντιναμό Κιέβου για την υπόλοιπη σεζόν.
Το Σεπτέμβριο του 2016, υπέγραψε με τα Τρίκαλα για τη σεζόν 2016-17.
Στις 14 Ιουλίου 2017, υπέγραψε με τον Προμηθέα Πατρών, όπου παρέμεινε μέχρι το 2020.
Διεθνής σταδιοδρομία
Είναι μέλος της Εθνικής Ουκρανίας. Με την εθνική ομάδα, έχει αγωνιστεί στο Ευρωμπάσκετ 2011, στο Ευρωμπάσκετ 2013 και στο Ευρωμπάσκετ 2015. Επίσης, έχει αγωνιστεί στο Παγκόσμιο Πρωτάθλημα του 2014.
Εξωτερικοί σύνδεσμοι
Κατηγορία:Ουκρανοί καλαθοσφαιριστές Κατηγορία:Σούτινγκ γκαρντ Κατηγορία:Σμολ φόργουορντ Κατηγορία:Καλαθοσφαιριστές Εθνικής Ουκρανίας Κατηγορία:Καλαθοσφαιριστές Ευρωμπάσκετ 2011 Κατηγορία:Καλαθοσφαιριστές Ευρωμπάσκετ 2013 Κατηγορία:Καλαθοσφαιριστές Παγκοσμίου Πρωταθλήματος 2014 Κατηγορία:Καλαθοσφαιριστές Ευρωμπάσκετ 2015 Κατηγορία:Καλαθοσφαιριστές Ντόνετσκ Κατηγορία:Καλαθοσφαιριστές Ερυθρού Αστέρα Βελιγραδίου Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές Μπουντιβέλνικ Κατηγορία:Καλαθοσφαιριστές ΜΚ Ντιναμό Κιέβου Κατηγορία:Καλαθοσφαιριστές Τρικάλων BC Κατηγορία:Καλαθοσφαιριστές Προμηθέα Πατρών Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα
Ζήσης Σαρικόπουλος
Ο Ζήσης Σαρικόπουλος (Αθήνα, 31 Μαρτίου 1990) είναι Έλληνας καλαθοσφαιριστής. Έχει ύψος 2,13 μέτρα και αγωνίζεται στη θέση του σέντερ στην ομάδα του Α.Σ. Καρδίτσας.
Σταδιοδρομία
Αγωνίστηκε στην εφηβική ομάδα του Ολυμπιακού σημειώνοντας 20 πόντους και 16 ριμπάουντ μ.ό., με συνέπεια να αποκτηθεί από το Πανεπιστήμιο των Αλαμπάμα-Μπέρμιγχαμ στις Η.Π.Α. Ακολούθως πήρε μεταγραφή για το Οχάιο Στέιτ, σπουδάζοντας διοίκηση επιχειρήσεων. Το καλοκαίρι του 2007 αγωνίστηκε με τους UAB Μπλέιζερς. Κατά τη διάρκεια της παραμονής του στην Αμερική βραβεύτηκε για το ταλέντο του μαζί με 12 συνομηλίκους του από τον ίδιο τον Μάικλ Τζόρνταν στο «Jordan Brand All American Classic» της Νέας Υόρκης.
Αποφασίζοντας να επιστρέψει στην Ελλάδα, υπέγραψε τριετές συμβόλαιο συνεργασίας με την ομάδα του Αμαρουσίου, την οποία και θα προπονούσε ο Γιώργος Μπαρτζώκας, όμως προβλήματα που προέκυψαν στο διοικητικό κομμάτι του συλλόγου ανάγκασαν τον παίκτη να μην το ενεργοποιήσει. Τελικά υπέγραψε συμβόλαιο με τον Πανιώνιο Σμύρνης, όπου παρέμεινε για το διάστημα 2010-2012. Το καλοκαίρι του 2012 μετακόμισε στη Θεσσαλονίκη προκειμένου να φορέσει τα χρώματα του Άρη Θεσσαλονίκης.
Το 2014 υπέγραψε στην ΑΕΚ. Μετά από δύο χρόνια υπέγραψε στην ομάδα του Προμηθέα Πατρών που μόλις είχε ανέβει στην Α1 Εθνική.
Το 2017 υπέγραψε στον Πανιώνιο Γ.Σ.Σ.
Το 2018, συμφώνησε με την Τσμόκι Μινσκ της VTB Λίγκα. Με την ομάδα του κατέκτησε το νταμπλ στη Λευκορωσία ενώ στην VTB Λίγκα ο ίδιος είχε σε 26 παιχνίδια διψήφιο αριθμό πόντων (10.1), 61.4% δίποντα, 65% βολές και συνεισφορά σε ριμπάουντ (6.7), ασίστ (1.2) και άμυνα (0.8 κλεψίματα, 0.8 μπλοκ). Στο τέλος της σεζόν βρέθηκε στο Top 10 (6η θέση) με τις καλύτερες πάσες στο πρωτάθλημα της VTB.
Το καλοκαίρι του 2019, επέστρεψε στην Ελλάδα, για λογαριασμό του Π.Α.Ο.Κ. Με την ομάδα είχε κατά μέσο όρο 5,8 πόντους και 5,3 ριμπάουντ σε 16’31” συμμετοχής.
Στις 6 Οκτωβρίου 2021, συμφώνησε με την Αλ Σαντ από το Κατάρ. Στις 21 Νοεμβρίου, ήταν καταλυτικός στη νίκη της Αλ Σαντ κόντρα στην Αλ Αραμπί με 88-85, αφού είχε 20 πόντους (7/10 δίποντα, 1/1 τρίποντα και 3/4 βολές), 14 ριμπάουντ, 2 ασίστ, 1 τάπα και 5 κερδισμένα φάουλ σε 29 λεπτά δράσης, συλλέγοντας συνολικά 31 βαθμούς στο σύστημα αξιολόγησης. Στις 26 Ιανουαρίου 2022, ήταν πρωταγωνιστής για την Αλ Σαντ στη νίκη με σκορ 86-69 επί της Αλ Ραγιάν, καταγράφοντας το ενδέκατο φετινό του νταμπλ νταμπλ καθώς είχε 19 πόντους (8/14 εντός πεδιάς και 3/6 βολές), με 16 ριμπάουντ, 3 ασίστ, 2 κλεψίματα και 1 τάπα σε σχεδόν 38 λεπτά. Στις 22 Μαρτίου, κατέκτησε το Πρωτάθλημα Κατάρ αφού η Αλ Σαντ επικράτησε στη σειρά των τελικών της Αλ Γκαράφα με 2-1. Στον αγώνα που έκρινε τον τίτλο ο Σαρικόπουλος είχε 9 πόντους με 3/6 βολές (50%), 3/7 δίποντα (42.9%), μάζεψε 15 ριμπάουντ, μοίρασε 2 ασίστ, έκλεψε μια μπάλα και έκανε 1 μπλοκ στα 36' που έμεινε στο παρκέ. Συνολικά τη σεζόν 2021-22 μέτρησε 18.5 πόντους, 14.7 ριμπάουντ, 2.1 ασίστ και 1 μπλοκ σε 21 αγώνες στο Κατάρ.
Στις 10 Νοεμβρίου 2022, επέστρεψε στον Π.Α.Ο.Κ με τους Θεσσαλονικείς να ανακοινώνουν τη συμφωνία τους με τον αθλητή.
Στις 19 Δεκεμβρίου 2022, ανακοινώθηκε από τον Α.Σ. Καρδίτσας.
Εθνική Ελλάδας
Ο Σαρικόπουλος θεωρήθηκε ένα από τα μεγαλύτερα ταλέντα της θαυματουργού «φουρνιάς του '90», η οποία κατέκτησε διαδοχικά μετάλλια ως Εθνική Εφήβων και ως Εθνική Νέων. Συγκεκριμένα το 2007 κατέκτησε το ασημένιο μετάλλιο στο Ευρωπαϊκό Πρωτάθλημα Εφήβων στη Μαδρίτη, ενώ το 2008 στέφθηκε με τους συμπαίκτες του πρωταθλητής στην ίδια διοργάνωση στον Πύργο Ηλείας. Το 2009 τραυματίστηκε στο γόνατο, ενώ βρισκόταν στο Όκλαντ της Νέας Ζηλανδίας για το Παγκόσμιο Πρωτάθλημα Εφήβων, όπου και η ελληνική ομάδα βρέθηκε στη δεύτερη θέση του βάθρου. Το 2009 στέφθηκε ξανά Πρωταθλητής Ευρώπης στη Ρόδο με την ομάδα των Νέων, ενώ την επόμενη χρονιά στην ίδια διοργάνωση, στην Κροατία αυτή τη φορά, κέρδισε το ασημένιο μετάλλιο. Έχει επίσης συμμετάσχει στο Πανευρωπαϊκό Πρωτάθλημα Παίδων το 2005 και το 2006, καθώς και στο Βαλκανικό Πρωτάθλημα Παίδων το 2006.
Προσωπική ζωή
Οι γονείς του ονομάζονται Κωνσταντίνος και Μαρία ενώ έχει μία αδερφή την Αυγουστίνη. Στις 29 Ιουνίου 2019, παντρεύτηκε στη Θεσσαλονίκη, με κουμπάρο τον Λεωνίδα Κασελάκη.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Σέντερ Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κ18 Κατηγορία:Καλαθοσφαιριστές Εθνικής Ελλάδας Κ16 Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Αμαρουσίου Κατηγορία:Καλαθοσφαιριστές Άρη Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Προμηθέα Πατρών Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας Κατηγορία:Έλληνες καλαθοσφαιριστές στο εξωτερικό
Σερκλ Μπρυζ
Η Σερκλ Μπρυζ (ολλανδικά: Cercle Brugge) είναι ποδοσφαιρικός σύλλογος της πρώτης κατηγορίας του Βελγικού πρωταθλήματος. Έχει χρώματα πράσινο και μαύρο και έδρα το στάδιο Γιαν Μπρέιντελ (Jan Breydel) της πόλης Μπρυζ, χωρητικότητας 29.945 θεατών.
Έχει κατακτήσει 3 φορές το Πρωτάθλημα ποδοσφαίρου Βελγίου (1911, 1927, 1930). Επίσης έχει κατακτήσει το Βελγικό Κύπελο δύο φορές το 1927 και 1985. Το 1997 υποβιβάστηκε στην δεύτερη κατηγορία. Το 2003 προβιβάστηκε πάλι στην πρώτη κατηγορία του Βελγικού Πρωταθλήματος και από τότε συμμετέχει ανελλιπώς σε αυτή. Από το 2017 ιδιοκτήτης είναι η ΑΣ Μονακό.
Εξωτερικοί σύνδεσμοι
Κατηγορία:Μπρυζ Κατηγορία:Ποδοσφαιρικές ομάδες Βελγίου Κατηγορία:Ιδρύσεις αθλητικών συλλόγων το 1899 Κατηγορία:Ιδρύσεις ποδοσφαιρικών ομάδων το 1899
'74 Jaibreak
Το  '74 Jaibreak είναι ΕΡ σινγκλ του Αυστραλιανού hard rock συγκροτήματος AC/DC, το οποίο κυκλοφόρησε στις 15 Οκτωβρίου του 1984 μέσω της δισκογραφικής εταιρείας "Atlantic Records". Οι ηχογραφήσεις των πέντε τραγουδιών της συγκεκριμένης κυκλοφορίας πραγματοποιήθηκαν από το 1974 μέχρι το 1976 στην Αυστραλία σε παραγωγή των Χάρι Βάντα και Τζορτζ Γιανγκ. Το τραγούδι "Jailbreak" κυκλοφόρησε σε μορφή σινγκλ για το οποίο γυρίστηκε και βίντεο κλιπ.
Τα τραγούδια αυτά είχαν κυκλοφορήσει στο παρελθόν, στις Αυστραλιανές εκδόσεις των πρώτων δίσκων του συγκροτήματος. Σε αυτά συμμετείχαν διάφοροι μουσικοί στο μπάσο και τα τύμπανα, μεταξύ αυτών και ο παραγωγός των AC/DC και αδελφός των Άνγκους και Μάλκολμ Γιανγκ, Τζορτζ.
Θέσεις τσαρτ
'74 Jaibreak (άλμπουμ)
Επίσημη κυκλοφορία: 15 Αυγούστου 1983
Βραβεία
'74 Jaibreak (άλμπουμ)
Ηνωμένες Πολιτείες (RIAA Certification): Πλατινένιος
Μέλη των AC/DC
Η σύνθεση του συγκροτήματος κατά τις ηχογραφήσεις του '74 Jailbreak είχε την εξής μορφή:
Πηγές
Κατηγορία:Άλμπουμ του 1984 Κατηγορία:Compilation άλμπουμ των AC/DC Κατηγορία:Live άλμπουμ των AC/DC
La donna è mobile
μικρογραφία|O Τζουζέπε Βέρντι La donna é mobile (= η γυναίκα είναι άστατη, ελληνική προφορά: Λα Ντόνα ε μόμπιλε ) είναι άρια από την όπερα Ριγκολέττο(1851) του Ιταλού συνθέτη Τζουζέπε Βέρντι. Την τραγουδά ο Δούκας της Μάντοβα (Τενόρος), ένας από τους χαρακτήρες του έργου. Η άρια τραγουδιέται στην αρχή της τρίτης πράξης. Ήταν ένα από τα πιο γνωστά τραγούδια όπερας εκείνη την εποχή. Τελικά η άρια αποδείχθηκε απίστευτα ρυθμική και λίγες μέρες μετά την πρεμιέρα της όπερας, την τραγουδούσαν οι Βενετοί γονδολιέρηδες.
Λιμπρέτο
Το λιμπρέτο της όπερας, γράφτηκε από τον Φραντσέσκο Μαρία Πιάβε, και εμφανίζονται παρακάτω τα πρωτότυπα λόγια της άριας:
Στίχοι με ελληνική μετάφραση
Κατηγορία:Άριες
Πολιτικά δικαστήρια
Πολιτικά Δικαστήρια ονομάζονται τα Δικαστήρια, τα οποία είναι αρμόδια να εκδικάζουν διαφορές Ιδιωτικού Δικαίου, διαφορές δηλαδή μεταξύ ιδιωτών. Ως επί το πλείστον οι διαφορές αυτές είναι Αστικού και Εμπορικού Δικαίου. Αντιδιαστέλλονται έτσι με τα ποινικά δικαστήρια και τα διοικητικά δικαστήρια. Στην Ελλάδα τα πολιτικά Δικαστήρια είναι:
Δείτε επίσης
Κατηγορία:Δικονομικό Δίκαιο
Υβόν Κάττερφελντ
Η Υβόν Κάττερφελντ (Yvonne Catterfeld, 2 Δεκεμβρίου 1979) είναι Γερμανίδα τραγουδίστρια, ηθοποιός και τηλεπαρουσιάστρια.
Γεννήθηκε στην Ερφούρτη.
Εξωτερικοί σύνδεσμοι
Κατηγορία:Γερμανίδες τραγουδίστριες Κατηγορία:Γερμανίδες ηθοποιοί τηλεόρασης
Σκαραμαγκάς Αττικής
Ο Σκαραμαγκάς είναι κωμόπολη με πληθυσμό 2.606 κατοίκους· ανήκει διοικητικά στο Δήμο Χαϊδαρίου. Στην περιοχή υπάρχει ναυπηγείο. Εξυπηρετείται από δύο κύριες οδικές αρτηρίες, την λεωφόρο Αθηνών / Εθνική Οδό Αθηνών - Κορίνθου και την περιφερειακή λεωφόρο Σχιστού - Σκαραμαγκά η οποία ξεκινάει από το Κερατσίνι. Το όνομά της το οφείλει στην ιστορική οικογένεια των Σκαραμαγκάδων στην ιδιοκτησία της οποίας είχε περιέλθει η περιοχή. Και ύστερα το δώρισε στο Ελληνικό κράτος.
Ακτή Σκαραμαγκά
Το 1937 ξεκίνησε η κατασκευή των έργων υποδομής για την εξυπηρέτηση του Πολεμικού Ναυτικού, ενώ το 1956 αγοράστηκε αυτή η μονάδα από τον εφοπλιστή Σταύρο Νιάρχο, ο οποίος έκανε επεκτάσεις μπαζώνοντας και απαλλοτριώνοντας προς την πλευρά της πλαζ. Ο πρόεδρος του Εξωραϊστικού Συλλόγου Σκαραμαγκά, Παναγιώτης Κουκουμάς, είχε τότε κάνει καταγγελία, για την προσπάθεια αυτή.
Σήμερα από την άλλοτε παραλία έχει μείνει μόνο ένα μικρό τμήμα της από το βόρειο όριο των Ναυπηγείων μέχρι την Εθνική Οδό Αθηνών-Κορίνθου.
Παραπομπές
Κατηγορία:Δήμος Χαϊδαρίου Κατηγορία:Χωριά του νομού Αττικής
Διώνη (δορυφόρος)
Η Διώνη (αγγλικά: Dione) είναι ο τέταρτος μεγαλύτερος από τους 62 φυσικούς δορυφόρους του πλανήτη Κρόνου και ο δέκατος πέμπτος, κατά σειρά μεγέθους, δορυφόρος του ηλιακού συστήματος. Η Διώνη έχει μέση διάμετρο 1.123 χιλιόμετρα και απέχει από τον πλανήτη Κρόνο 377.400 χιλιόμετρα. Πήρε το όνομά της από την τιτανίδα Διώνη, η οποία ήταν αδελφή του Κρόνου κατά την Ελληνική μυθολογία. Η άλλη σημερινή ονομασία του δορυφόρου είναι Κρόνος IV (Saturn IV).
Ο Κασίνι ονόμασε τους τέσσερις δορυφόρους που ανακάλυψε (Τηθύς, Διώνη, Ρέα, Ιαπετός) Sidera Lodoicea, δηλαδή αστέρια του Λουδοβίκου προς τιμή του βασιλιά Λουδοβίκου ΙΔ'. Το 1847 όμως ο Τζον Χέρσελ έδωσε σε αυτούς τους δορυφόρους ονόματα Τιτάνων, οι οποίοι ήταν αδέλφια του Κρόνου.
Η Διώνη αποτελείται κυρίως από πάγο και έχει βραχώδη πυρήνα, ο οποίος αντιπροσωπεύει το 1/3 της συνολικής μάζας της. Η επιφάνεια της βρίθει από κρατήρες, κυρίως στο επόμενο ημισφαίριο της, δηλαδή αυτό που δεν είναι στη διεύθυνση κίνησης του δορυφόρου.
Εξωτερικοί σύνδεσμοι
Διωνη
Ο Κόκκινος Κύκλος
Ο κόκκινος κύκλος (Le circle rouge) είναι αστυνομική νεο-νουάρ ταινία γαλλοϊταλικής παραγωγής του 1970 σε σκηνοθεσία και σενάριο του Ζαν-Πιέρ Μελβίλ. Πρωταγωνιστούν οι Αλέν Ντελόν, Τζιάν Μαρία Βολοντέ, Μπουρβίλ και Υβ Μοντάν.
Πλοκή
Στη Μασσαλία, ένας κρατούμενος ονόματι Κορέ αποφυλακίζεται πρόωρα λόγω καλής διαγωγής. Νωρίτερα θα δεχθεί επίσκεψη στο κελί του από έναν δεσμοφύλακα ο οποίος του λέει ότι σε ένα διάσημο κοσμηματοπωλείο του Παρισιού δουλεύει ο γαμπρός και αν τον ενδιαφέρει να το ληστέψει μπορεί να του δώσει πληροφορίες. Βγαίνοντας από την φυλακή ο Κορέ πηγαίνει στο σπίτι του Ρίκο, πρώην συνεταίρου του με τον οποίο ζει τώρα η πρώην φίλη του, όπου ζητά από τον Ρίκο χρήματα και το όπλο του. Στη συνέχεια πηγαίνει σε μια αίθουσα μπιλιάρδου, όπου δύο από τους άνδρες του Ρίκο τον εντοπίζουν. Αφού σκοτώνει τον έναν από αυτούς και παίρνει το όπλο του, ο Κορέ κατευθύνεται σε μια αντιπροσωπεία αυτοκινήτων όπου και αγοράζει ένα. Έπειτα κρύβει τα όπλα στο πορτ-παγκάζ μέσα σε μια βαλίτσα και ξεκινά για το Παρίσι. Κατά την διαδρομή θα κάνει μια στάση σε ένα καφέ-εστιατόριο για να φάει. Το ίδιο πρωί ένας άλλος κρατούμενος, ο Βόγκελ, ο οποίος ταξιδεύει από τη Μασσαλία στο Παρίσι με τρένο συνοδεία του Επιθεωρητή Ματέι, καταφέρνει βγάζει τις χειροπέδες και πηδά από το παράθυρο του τρένου τρέχοντας μέσα στο δάσος. Ο Επιθεωρητής σταματά το τρένο και κατευθύνεται στο πλησιέστερο μαγαζί και αναφέρει την απόδραση του Βόγκελ, δίνοντας σαφείς οδηγίες για την δημιουργία μπλόκων και την αποστολή στη περιοχή αστυνομικών δυνάμεων προκειμένου να ξεκινήσουν άμεσα οι έρευνες για τον εντοπισμό και την σύλληψη του Βόγκελ.
Ο Βόγκελ εν τώ μεταξύ καταφέρνει να γλυτώσει από τους αστυνομικούς που έχουν αρχίσει να ψάχνουν την περιοχή και φτάνει στο πάρκινγκ του καφέ-εστιατορίου και κρύβεται μέσα στο πορτ-παγκάζ του αυτοκινήτου του Κορέ, ο οποίος  τελειώνει το πρωινό του και κατευθύνεται στο αυτοκίνητό του για να συνεχίσει το ταξίδι του. Λίγο πιο κάτω πεφτόντας σε ένα αστυνομικό μπλόκο για την σύλληψη του Βόγκελ και συνειδητοποιώντας ότι κάποιος είναι στο πορτ-παγκάζ του αυτοκινήτου του, κατά την διάρκεια ελέγχου ο Κορέ αναφέρει στον αστυνομικό ότι δεν έχει τα κλειδιά του πορτ-παγκάζ, όπου λόγω της μεγάλης κίνησης ο αστυνομικός τον αφήνει να φύγει πιστεύοντάς τον. Στη συνέχεια ο Κορέ οδηγεί το αυτοκίνητο σε ένα ανοικτό χωράφι και διατάζει τον Βόγκελ να βγει έξω. Μετά από μια έντονη αντιπαράθεση, οι δυο τους αποφασίζουν να συνεργαστούν.
Ο Κορέ και ο Βόγκελ ξεκινούν να φύγουν για το Παρίσι αλλά κατά την διάρκεια του ταξιδιού εντοπίζονται από τους άντρες του Ρίκο, οι οποίοι αναγκάζουν τον Κορέ να βγει από τον κεντρικό δρόμο και να μπει μέσα σε μια δασική περιοχή. Εκεί οι άντρες του Ρίκο παίρνουν τα χρήματα του Κορέ και την στιγμή που ετοιμάζονται να τον σκοτώσουν βγαίνει ο Βόγκελ από το πορτ-παγκάζ τους αφοπλίζει και τους σκοτώνει. Φτάνοντας στο Παρίσι πηγαίνουν στο άδειο διαμέρισμα του Κορέ και αρχίζουν να σχεδιάζουν την ληστεία στο κοσμηματοπωλείο. Ταυτόχρονα, ο Επιθεωρητής Ματέι εντοπίζει τα πτώματα των ανδρών του Ρίκο και υποψιάζεται ότι πιθανόν έχει ανάμιξη στις δολοφονίες ο Βόγκελ. Στη συνέχεια επισκέπτεται και ασκεί πίεση στον Σαντί, ιδιοκτήτη νυχτερινών κέντρων που ξέρει το μεγαλύτερο μέρος του υποκόσμου, για να του δώσει πληροφορίες για τον Βόγκελ, αλλά αυτός αρνείται να το κάνει λέγοντας στον Ματέι ότι δεν πρόκειται να γίνει χαφιές της αστυνομίας.
Ο Κορέ προσλαμβάνει τον Γιανσέν, έναν αλκοολικό πρώην αστυνομικό για να τους βοηθήσει στην απενεργοποίηση του συστήματος ασφαλείας του κοσμηματοπωλείου. Ο Γιανσέν πηγαίνει και κάνει ο ίδιος επί τόπου αυτοψία στο κατάστημα προκειμένου να συλλέξει τις απαραίτητες πληροφορίες, υποδυόμενος τον πελάτη. Έχοντας βρει τις πληροφορίες που ήθελε πηγαίνει στο σπίτι του και ετοιμάζει ειδικές σφαίρες για το όπλο του, που θα του χρησιμεύσουν να θέσει εκτός λειτουργίας το σύστημα ασφαλείας. Το ίδιο βράδυ ο Κορέ και ο Βόγκελ πηγαίνουν από την πίσω πλευρά του κτιρίου και αφού καταφέρνουν να εισέλθουν μέσα στο κοσμηματοπωλείο ακινητοποιούν και φιμώνουν τον φύλακα δένοντάς τον στο κρεβάτι του. Ο Γιανσέν εισέρχεται από την μπροστινή είσοδο του κτιρίου, ανεβαίνει στον πρώτο όροφο, όπου ο Κορέ του ανοίγει την πόρτα και μπαίνει μέσα. Εκεί ο Γιανσέν χρησιμοποιώντας το όπλο του βγάζει εκτός λειτουργίας το σύστημα, οι βιτρίνες των κοσμημάτων ανοίγουν και ο Κορέ με τον Βόγκελ μαζεύουν όλα τα κοσμήματα και στη συνέχεια φεύγουν.
Ο Επιθεωρητής Ματέι αποφασίζει να στριμώξει τον Σαντί και συλλαμβάνει τον γιο του με την κατηγορία για ναρκωτικά. Ο Σαντί μετά απο αυτό πιεσμένος θέλοντας να ξεμπλέξει ο γιος του δέχεται να συνεργαστεί με τον Ματέι. Ο Κορέ με τον Γιανσέν την άλλη μέρα πηγαίνουν και συναντούν έναν κλεπταποδόχο, ο οποίος αρνείται να πάρει τα κοσμήματα λέγοντας ότι είναι πολύ δύσκολο να βρεθεί αγοραστής. Στη συνέχεια ο Κορέ πηγαίνει στον Σαντί, ο οποίος του λέει ότι γνωρίζει κάποιον που μπορεί να αγοράσει τα κοσμήματα και κλείνει ένα ραντεβού μαζί του.
Στο ραντεβού με τον Κορέ εμφανίζεται ένας κύριος φορώντας μαύρα γυαλιά, ο οποίος είναι ο Επιθεωρητής Ματέι, και λέει στον Κορέ να τον επισκεφτεί στο εξοχικό του σπίτι για να του παραδώσει τα κοσμήματα και να τον πληρώσει. Ο Κορέ πηγαίνει όντως στο εξοχικό μη γνωρίζοντας ότι πρόκειται για παγίδα. Την στιγμή που βγάζει τα κοσμήματα κάνει την εμφάνιση του ο Βόγκελ όπου του λέει να εγκαταλείψει αμέσως το σπίτι επειδή είναι παγίδα για να συλληφθεί. Ο Κορέ φεύγει τρέχοντας έξω όπου τον πυροβολούν οι αστυνομικοί και τον σκοτώνουν. Στη συνέχεια ο Βόγκελ ανταλλάσσει πυρά με τον Ματέι, οπου σκοτώνεται και ο ίδιος.
Box Office
Η ταινία ήταν η πέμπτη πιο δημοφιλής στη Γαλλία το 1970.
Κριτικές
Οι κριτικές ανασκόπησης στην ιστοσελίδα Rotten Tomatoes, δίνουν βαθμολογία θετικής έγκρισης σε ποσοστό 95%, με βάση 59 κριτικές και μέση βαθμολογία 8,31/10.
Ο Αμερικανός κριτικός κινηματογράφου Ρότζερ Ίμπερτ έδωσε στην ταινία 4 από 4 αστέρια του στη κριτική του το 2003, σημειώνοντας: ''Υπάρχει μια δροσερή, μετριοπαθής σκηνή μετά την άλλη. Σημειώστε τον τρόπο με τον οποίο ο Επιθεωρητης Ματέι μιλάει στον ιδιοκτήτη του νυχτερινού κέντρο διασκέδασης,αφού ξέρει ότι ο γιος του ιδιοκτήτη, που είχε χρησιμοποιηθεί σε μια προσπάθεια να πιέσει τον ιδιοκτήτη, έχει αυτοκτονήσει. Σημειώστε τι λέει και τι δεν λέει και πώς βλέπει. Και σημειώστε επίσης πώς ο Γιανσέν, ο χαρακτήρας που υποδυεται ο Υβ Μοντάν, μπαίνει στη ληστεία και το σκέφτεται για μια στιγμή γιατί δεν θέλει το μερίδιό του στη ληστεία. Η ίδια η ληστεία εκτελείται με την ακρίβεια που περιμένουμε από μια ληστεία ταινιών. Είμαστε λίγο έκπληκτοι να συνειδητοποιήσουμε ότι δεν είναι το σημείο της ταινίας. Στις περισσότερες ταινίες κλοπών, το σενάριο δεν μπορεί να σκεφτεί πέρα ​​από την ληστεία, ικανοποιείται απλώς να το παραδώσει. Στον Κόκκινο Κύκλο "Le Cercle Rouge" ο θεατής υποθέτει ότι οι απατεώνες θα είναι επιδέξιοι στην ληστεία, επειδή είναι καλοί εργάτες. Η ταινία δεν αφορά τις δουλειές τους αλλά την φύση τους.''
Ο Μελβίλ πολέμησε για τη Γαλλική Αντίσταση κατά τη διάρκεια του πολέμου. Η Manohla Dargis των Los Angeles Times, σε μια ανασκόπηση της ασυνήθιστης και ποιητικής αντίληψης, γράφει: ''Μπορεί να ακούγεται υπερβολικό, αλλά αναρωτιέμαι αν η έμμονη επιστροφή του Μελβίλ στα ίδια θέματα δεν είχε κάτι να κάνει με την επιθυμία να αποκατασταθεί Η χαμένη τιμή της Γαλλίας. "Οι ήρωες των ταινιών του μπορεί να κερδίσουν ή να χάσουν, μπορεί να είναι απατεώνες ή μπάτσοι, αλλά δεν είναι αρουραίοι.''
Εξωτερικοί σύνδεσμοι
Κατηγορία:Γαλλικές αστυνομικές δραματικές ταινίες Κατηγορία:Ταινίες του 1970 Κατηγορία:Ταινίες σε σκηνοθεσία Ζαν-Πιέρ Μελβίλ Κατηγορία:Νεο-νουάρ ταινίες Κατηγορία:Γαλλόφωνες ταινίες Κατηγορία:Ταινίες γυρισμένες στο Παρίσι Κατηγορία:Ταινίες γυρισμένες στη Μασσαλία Κατηγορία:Ταινίες σε παραγωγή Ρομπέρ Ντόρφμανν Κατηγορία:Ταινίες σε σενάριο Ζαν-Πιέρ Μελβίλ Κατηγορία:Ταινίες τοποθετημένες στο Παρίσι
Cars Jeans Stadion
Το Cars Jeans Stadion (ως το 2017 Kyocera Stadion) είναι ένα πολλαπλών χρήσεων γήπεδο, το οποίο βρίσκεται στην Χάγη της Ολλανδίας και είναι έδρα της ΑΝΤΟ Ντεν Χάαχ.
Ιστορία
Το γήπεδο άρχιζε να κατασκευάζεται το 2005 και εγκαινιάστηκε δύο χρόνια μετά, στις 28 Ιουλίου 2007. Το κόστος κατασκευής άγγιζε τα 28.000.000 €. Είναι ένα από τα πιο ασφαλή στάδια στην Ευρώπη. Διαθέτει πολλές κάμερες ασφαλείας, ενώ οι οπαδοί καταγράφονται σε κάμερες όταν εισέρχονται στο στάδιο. Το γήπεδο έχει χωρητικότητα 15.000 θέσεων.
Παραπομπές
Κατηγορία:Στάδια ποδοσφαίρου στην Ολλανδία Κατηγορία:ΑΝΤΟ Ντεν Χάαχ
Φαινυλακετυλένιο
Το φαινυλακετυλένιο ή αιθινυλοβενζένιο ή αιθινυλοβενζόλιο ή φαινυλαιθίνιο είναι ένα αρένιο. Είναι παράγωγο του βενζολίου και του αιθινίου. Στην όψη είναι ένα άχρωμο, ιξώδες (πηκτό) υγρό. Στην έρευνα χρησιμοποιείται συχνά ως υγρό και ευκολότερα διαχειρίσιμο ανάλογο του αιθινίου.
Ισομέρεια
Το φαινυλακετυλένιο έχει τα ακόλουθα 31 (τουλάχιστον) ισομερή θέσης:
Αιθινυλίωση βενζολίου
Με αιθινυλίωση βενζολίου κατά Friedel-Crafts, παράγεται φαινυλακετυλένιο :
Μέθοδος Fitting
1. Από φαινυλαλογονίδιο (PhX), με τη μεθοδο Fitting, παράγεται φαινυλακετυλένιο :
Μέθοδος Grignard
Από φαινυλαλογονίδιο (PhX), με τη μέθοδο Grignard, παράγεται τολουόλιο :
Με απόσπαση υδραλογόνων από διαλoφαινυλαιθάνιο
Η πιο συνηθισμένη περίπτωση είναι η απόσπαση 2 μορίων υδροβρωμίου από 1,2-διβρωμοφαινυλαιθάνιο με χρήση νατραμιδίου σε υγρή αμμωνία.
Παρόμοια απόσπαση συμβαίνει και με χρήση υδροξειδίου του καλίου :
Πηγές
Κατηγορία:Αρένια Κατηγορία:C8
Άριαν Μπεκιάι
Ο Άριαν Μπεκιάι (γεννημένος στις 20 Αυγούστου 1976, Πρίζρεν) είναι Αλβανός παλαίμαχος τερματοφύλακας.
Σταδιοδρομία σε συλλόγους
Ξεκίνησε την καριέρα του από την Παρτιζάνι Τιράνων, ομάδα 1ης κατηγορίας. Σε ηλικία 18 χρόνων έκανε την πρώτη του συμμετοχή για την ομάδα και αγωνίστηκε εκεί για 3 χρονιά συμπληρώνοντας 37 συμμετοχές.
Στην συνέχεια, πήγε στην Ελλάδα και τον ΟΦΗ, όπου αγωνίστηκε για 6 χρόνια έχοντας 129 συμμετοχές. Επίσης, στον ΟΦΗ έγινε από τους λίγους τερματοφύλακες που σκόραραν, αφού την περίοδο 2000-2001 σκόραρε με κεφαλιά στο 95ο λεπτό, ισοφαρίζοντας για τον ΟΦΗ.
Στην συνέχεια, το 2003 πήγε στον Ιωνικό Νικαίας, όπου και αγωνίστηκε για 3 χρόνια στην Α΄ Εθνική. Στην συνέχεια πήγε στην Κύπρο και την Ανόρθωση, στην οποία ήταν βασικός σε όλες τις επιτυχίες της ομάδας, με μεγαλύτερη την είσοδο της ομάδας στους ομίλους του Κύπελλο Πρωταθλητριών. Στην συνέχεια μετακινήθηκε στον Ολυμπιακό Λευκωσίας.
Παραπομπές
Μπεκιάι Μπεκιάι Μπεκιάι Κατηγορία:Ποδοσφαιριστές ΚΦ Λιρία Κατηγορία:Ποδοσφαιριστές Παρτιζάνι Τιράνων Κατηγορία:Ποδοσφαιριστές Σούπερ Λιγκ Ελλάδας Μπεκιάι Κατηγορία:Ποδοσφαιριστές Ιωνικού Νίκαιας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Α΄ κατηγορίας Κύπρου Μπεκιάι Μπεκιάι Κατηγορία:Ποδοσφαιριστές Ερμή Αραδίππου Κατηγορία:Ξένοι ποδοσφαιριστές στην Κύπρο Κατηγορία:Τερματοφύλακες ποδοσφαιριστές που έχουν βάλει γκολ
Κλάους Μάινε
Ο Κλάους Μάινε (Klaus Meine γεν. 25 Μαΐου 1948) είναι Γερμανός τραγουδιστής των Scorpions. Εμφανίζεται σε κάθε άλμπουμ της μπάντας, παρότι έγινε μέλος το 1970 ενώ η μπάντα ιδρύθηκε το 1965 (αφού το πρώτο τους άλμπουμ κυκλοφόρησε το 1972).
Βιογραφία
Γεννήθηκε στις 25 Μαΐου 1948. Ο Μάινε πήγε στο δημοτικό σχολείο στην Langenhagen και στη συνέχεια σπούδασε διακοσμητής εσωτερικών χώρων. Μετά την ολοκλήρωση των σπουδών του, και μετά την γερμανική στρατιωτική του θητεία, εργάστηκε ως οδηγός φορτηγού, καθώς ήθελε να κερδίζει λίγα χρήματα με μια δουλειά που να του έδινε αρκετό χρόνο για να πραγματοποιήσει το όνειρό του να γίνει επαγγελματίας μουσικός. Δεν ήθελε να εργαστεί ως διακοσμητής.
Ο Μάινε έκανε την πρώτη του εμφάνιση στη σκηνή σε ηλικία εννέα ετών σε μια τέντα μπροστά σε ένα κοινό πεντακοσίων ατόμων και τραγούδησε το τραγούδι Marina δύο φορές (με μουσική και ακαπέλα). Το ρεπερτόριό του αποτελούνταν μόνο από αυτό το τραγούδι. Στα δεκαπέντε του, γοητεύτηκε από το ροκ εντ ρολ. Οι αγαπημένοι του εκείνη την εποχή ήταν ο Elvis Presley, οι The Beatles και οι The Rolling Stones. Στα δεκαεπτά του, ο Κλάους εντάχθηκε για πρώτη φορά στο συγκρότημα Shamrocks του Αννόβερου, όπου τραγουδούσε και έπαιζε λίγη κιθάρα. Το 1968 το συγκρότημα διαλύθηκε και ο Μάινε επιστρατεύτηκε στον γερμανικό στρατό για δεκαοκτώ μήνες. Στη συνέχεια εντάχθηκε, αποκλειστικά ως τραγουδιστής, στο χαννοβεριανό συγκρότημα Copernicus, στο οποίο ο Μίκαελ Σένκερ έπαιζε σόλο κιθάρα.
Μαζί, οι δύο τους μεταπήδησαν στους Scorpions το 1969 και έκτοτε ο Μάινε, μαζί με τον Ρούντολφ Σένκερ, αποτέλεσε τον επικεφαλής των Scorpions. Έγραψε επίσης τους στίχους και συνέθεσε το πιο επιτυχημένο εμπορικά τραγούδι του συγκροτήματος: Wind of Change, το οποίο ήταν νούμερο ένα σε έντεκα ευρωπαϊκά charts το 1991. Το τραγούδι αυτό ήταν επίσης το πιο επιτυχημένο single παγκοσμίως την ίδια χρονιά. Σύμφωνα με τον Μάινε, το τραγούδι αυτό δεν θα είχε γραφτεί ποτέ χωρίς την "τεράστια εμπειρία στο μεγάλο Moscow Music Peace Festival στη Μόσχα το 1989", όπου οι Scorpions τραγούδησαν τα τραγούδια τους μπροστά σε "100.000 ανθρώπους στο στάδιο κάτω από την ολυμπιακή φωτιά, με το ρωσικό κοινό", "και μάλιστα στα αγγλικά". Μπορείτε να βρείτε το Wind of Change στο στούντιο άλμπουμ των Scorpions Crazy World. Ο Μάινε είναι κυρίως υπεύθυνος για τους στίχους του συγκροτήματος. Για την Bonnie Tyler έγραψε τους στίχους του τραγουδιού You're The One, το οποίο εμφανίστηκε στο άλμπουμ της Free Spirit το 1995 ο Ρούντολφ Σένκερ συνέθεσε το τραγούδι. Οι Scorpions κυκλοφόρησαν το τραγούδι ένα χρόνο αργότερα με τον τροποποιημένο τίτλο Are You The One? σε διαφορετική εκδοχή στο άλμπουμ τους Pure Instinct.
Προσωπική ζωή
Ο Μάινε είναι παντρεμένος με τη σύζυγό του Γκάμπι από το 1977 και έχουν μαζί έναν γιο, τον Κριστιάν Μάινε. Ζουν στο Bissendorf,Wedemark από το 1982.
Scorpions
Συνθέσεις
Τα παρακάτω τραγούδια γράφτηκαν και συντέθηκαν από τον Μάινε:
Φιλανθρωπικό έργο
Ο Μάινε είναι ιδρυτικό μέλος της Nordoff-Robbins Music Therapy, η οποία φροντίζει παιδιά και ενήλικες με νοητική και σωματική αναπηρία, και συμμετέχει στη UNICEF.
Το 2009, ο Μάινε διορίστηκε πρεσβευτής του Γερμανικό Ίδρυμα Λευχαιμίας Χοσέ Καρρέρας, το οποίο είναι αφιερωμένο στην καταπολέμηση της λευχαιμίας και ιδρύθηκε από τον τραγουδιστή της όπερας Χοσέ Καρρέρας.
Τιμές
Το 1985, το 2000 και το 2018 υπέγραψε τη Χρυσή Βίβλο της πόλης του Ανόβερου.
Το 2000, του απονεμήθηκε η πλάκα της πόλης για τις υπηρεσίες των Scorpions στην πόλη του Ανόβερου.
Στις 20 Ιουνίου 2000, του απονεμήθηκε το παράσημο Αξίας 1ης τάξης του Niedersächsischer Verdienstorden.
.Τον Φεβρουάριο του 2015, έλαβε το Κρατικό Βραβείο Κάτω Σαξονίας για το 2014, μαζί με τον Ρούντολφ Σένκερ και τον Ματίας Γιαμπς.
Το 2018 του απονεμήθηκε το Leibniz-Ring-Hannover.
Τον Αύγουστο του 2019 υπόγραψε τη Χρυσή Βίβλο του δήμου Wedemark.
Διάφορα
Στο πρώτο άλμπουμ των Scorpions Lonesome Crow, ο Μάινε αναγραφόταν λανθασμένα ως "Klaus Meiner".
Το 1981, κατά τη διάρκεια της ηχογράφησης του άλμπουμ των Scorpions Blackout, η φωνή του κατέρρευσε. Η αποκατάσταση της πλήρους φωνητικής δύναμης απαιτούσε δύο εγχειρήσεις και δέκα μήνες αποχής από το τραγούδι.
Στις αρχές της δεκαετίας του 1990, ο Μάινε έκανε διαφήμιση για την εταιρεία ήχου Wedemark Sennheiser, με την οποία οι Scorpions συνεργάζονταν για πολλά χρόνια.
Ως μέλος των Scorpions, ο Μάινε είναι ο διευθύνων σύμβουλος της Prosonic Concertagentur GmbH, με έδρα την Langenhagen. Είναι επίσης προσωπικά υπεύθυνος εταίρος της Scorpions GbR, που εδρεύει επίσης στη Langenhagen κοντά στο Ανόβερο. Από το 2001 έως το 2011 ήταν ένας από τους διευθύνοντες συμβούλους της Wild Child Entertainment GmbH μαζί με τους Ρούντολφ Σένκερ και Ματίας Γιαμπς. Μαζί με τον Σένκερ, ο Μάινε είναι ο κάτοχος των δικαιωμάτων της λέξης και του ατομικού εμπορικού σήματος Wind of Change.
Το 1992, είχε μια σύντομη εμφάνιση στην κινηματογραφική ταινία Otto - Der Liebesfilm, όπου σφύριξε το τραγούδι "Wind of Change". Ο Otto του έδωσε ένα μάρκο, μετά το οποίο ισχυρίστηκε ότι "δεν μπορείς να βγάλεις χρήματα με σφυρίγματα".
Το 2003 υποστήριξε τον ομοσπονδιακό πρόεδρο Γιοχάνες Ράου στην εκστρατεία του για περισσότερα μαθήματα μουσικής στα γερμανικά σχολεία. Μαζί διοργάνωσαν ένα συνέδριο στο Βερολίνο με θέμα τη μουσική εκπαίδευση.
Ο Μάινε είναι μουσικός πρεσβευτής του Ιδρύματος Neurobionics (Samii Foundation) του Madjid Samii.
Ο Μάινε κατέλαβε την 22η θέση στη λίστα με τους 100 μεγαλύτερους μεταλ τραγουδιστές όλων των εποχών από το αμερικανικό περιοδικό Hit Parader
Το 2008 ο κιθαροποιός Boris Dommenget κατασκεύασε κάποιες υπογεγραμμένες κιθάρες αποκλειστικά για τον Μαίνε για τα 60α γενέθλιά του, τις οποίες παίζει ζωντανά στο Instrumental Track Coast to Coast από το άλμπουμ Lovedrive και στοo σόλο τραγούδι του Follow your Heart από το MTV Unplugged - Live in Athens του 2013 στην Αθήνα. Την πρώτη κιθάρα με την ονομασία Doublecut-Black Beauty την έλαβε από τον Ματίας Γιαμπς ως δώρο για τα 60α γενέθλιά του το 2008, ενώ μια άλλη είναι η Doublecut-Sting in the Tail.
Σε συνέντευξή του στην Frankfurter Allgemeine Sonntagszeitung στις 27 Απριλίου 2014, ο Μάινε δήλωσε για την πατρίδα του: Ανόβερο είναι απλά μια δροσερή πόλη. Ερωτηθείς αν το πιο επιτυχημένο ροκ συγκρότημα της Γερμανίας είχε ποτέ σχεδιάσει να μετακομίσει, ο Μάινε είπε ότι υπήρχαν τέτοια σχέδια τη δεκαετία του 1980. Τελικά, όμως, το συγκρότημα δεν τόλμησε να μετακομίσει στις ΗΠΑ λόγω των οικογενειών τους. Το Ανόβερο, είπε, ήταν ένα καλό καταφύγιο όπου "μπορώ να προσγειωθώ ξανά από όλη αυτή την τρέλα του ροκ εντ ρολ ανάμεσα σε ιδιωτικά τζετ και σωματοφύλακες".
Με αφορμή την 500ή επέτειο της Μεταρρύθμιση το 2017, ο Μάινε σχεδίασε μια θήκη βιβλίου για την αναθεωρημένη έκδοση της Βίβλου του Λούθηρου 2017.
Ο Μαινε δέχτηκε να συμμετάσχει σε μια φάρσα που έστησε η εκπομπή του Mega "Πιο Πολύ την Κυριακή" το καλοκαίρι του 2007 με τον Γρηγόρη Αρναούτογλου κάνοντας τον τουρίστα που ζητά οδηγίες.
Εξωτερικοί σύνδεσμοι
Κατηγορία:Γερμανοί μουσικοί Κατηγορία:Γερμανοί τραγουδιστές Κατηγορία:Μέλη των Scorpions
Εντουάρ Μολιναρό
Ο Εντουάρ Μολιναρό (γαλλικά: Édouard Molinaro) (1928 - 2013) ήταν Γάλλος σκηνοθέτης και σεναριογράφος.
Βιογραφία
Ο Εντουάρ Μολιναρό γεννήθηκε στις 13 Μαΐου 1928 στο Μπορντώ. Άρχισε την καριέρα του στα τέλη της δεκαετίας του 1950 και ήταν ένας από τους πρωτεργάτες της Νουβέλ Βαγκ πριν στραφεί σε κωμωδίες με πρωταγωνιστές διάσημα ονόματα του γαλλικού και ευρωπαϊκού κινηματογράφου.
Είναι γνωστός για τις κωμωδίες του με τον Λουί ντε Φυνές: Οσκάρ, (με ελληνικό τίτλο Εγώ, δυο γυναί­κες και τρεις βαλίτσες, 1967) και Ο Λουί Ντε Φινές κατεψυγμένος (Hibernatus,1969), Mon oncle Benjamin (1969) με τον Ζακ Μπρελ και την Κλωντ Ζαντ, Δράκουλας... πατήρ και υιός (Dracula père et fils, 1976) με τον Κρίστοφερ Λι, και τη μεγάλη επιτυχία του και ταινία υποψήφια για Όσκαρ σκηνοθεσίας και καλύτερης ταινίας Το Κλουβί με τις τρελές με τον Μισέλ Σερώ και τον Ούγκο Τονιάτσι. Ο Μολιναρό εργαζόταν ως σκηνοθέτης μέχρι λίγα χρόνια πριν από το θάνατό του, αν και μετά το 1985 ασχολήθηκε σχεδόν αποκλειστικά με παραγωγές για την τηλεόραση.
Το 1996, το κινηματογραφικό του έργο τιμήθηκε με το βραβείο Ρενέ Κλαιρ, βραβείο της Γαλλικής Ακαδημίας, για την εξαιρετική προσφορά του στο χώρο του γαλλικού κινηματογράφου.
Ο Εντουάρ Μολιναρό πέθανε από αναπνευστική ανεπάρκεια στο Παρίσι στις 7 Δεκεμβρίου 2013, σε ηλικία 85 ετών.
Παραπομπές
Κατηγορία:Γάλλοι κινηματογραφιστές Κατηγορία:Γάλλοι σκηνοθέτες κινηματογράφου Κατηγορία:Γάλλοι σεναριογράφοι
Παιδικός Διαγωνισμός Τραγουδιού Eurovision 2013
Ο Παιδικός Διαγωνισμός Τραγουδιού Eurovision 2013 ήταν ο 11ος ετήσιος Διαγωνισμός Παιδικού Τραγουδιού Eurovision.Το γεγονός αυτό έλαβε μέρος στο Κίεβο της Ουκρανίας,στην τοποθεσία Palace "Ukraine" στις 30 Νοεμβρίου 2013.Ο Ουκρανικός κρατικός ραδιοτηλεοπτικός φορέας NTU φιλοξένησε τον διαγωνισμό.
Ξιφασκία
thumb|right|250px|Ξιφασκία στους Ολυμπιακούς Αγώνες 2004 στην Αθήνα Η ξιφασκία είναι μια ομάδα τριών σχετικών πολεμικών αθλημάτων. Οι τρεις κλάδοι στη σύγχρονη ξιφασκία είναι το φοίλ ή flére, το επέ ή epée και το σαμπρέ ή sabré. Πόντοι νίκης επιτυγχάνονται μέσω της επαφής του όπλου με τον αντίπαλο. Ένα τέταρτο άθλημα, το μονόξυλο, εμφανίστηκε στους Ολυμπιακούς Αγώνες του 1904 αλλά αποσύρθηκε μετά από αυτό και δεν αποτελεί μέρος της σύγχρονης ξιφασκίας. Η ξιφασκία ήταν ένα από τα πρώτα αθλήματα που παίχτηκαν στους Ολυμπιακούς Αγώνες. Βασισμένο στις παραδοσιακές δεξιότητες της ξιφομαχίας, το σύγχρονο άθλημα εμφανίστηκε στα τέλη του 19ου αιώνα, με την ιταλική σχολή να έχει τροποποιήσει την ιστορική ευρωπαϊκή πολεμική τέχνη της κλασικής ξιφασκίας και τη γαλλική σχολή αργότερα να τελειοποιεί το ιταλικό σύστημα. Υπάρχουν τρεις μορφές σύγχρονης περίφραξης, καθεμία από τις οποίες χρησιμοποιεί διαφορετικό είδος όπλου και έχει διαφορετικούς κανόνες. Έτσι το ίδιο το άθλημα χωρίζεται σε τρεις αγωνιστικές σκηνές: φοίλ, επέ και σαμπρέ. Οι περισσότεροι ανταγωνιστικοί ξιφομάχοι επιλέγουν να ειδικεύονται σε ένα μόνο όπλο.
Η αγωνιστική ξιφασκία είναι μία από τις πέντε δραστηριότητες που έχουν παρουσιαστεί σε όλους τους σύγχρονους Ολυμπιακούς Αγώνες, οι άλλες τέσσερις είναι ο στίβος, η ποδηλασία, η κολύμβηση και η ενόργανη.
Κυβερνητικό σώμα
Η ξιφασκία διέπεται από τη Διεθνή Ομοσπονδία του Εσκρίμου (FIE). Σήμερα, η έδρα της βρίσκεται στη Λωζάνη της Ελβετίας. Η FIE αποτελείται από 145 εθνικές ομοσπονδίες, καθεμία από τις οποίες αναγνωρίζεται από την κρατική Ολυμπιακή Επιτροπή της ως ο μοναδικός εκπρόσωπος της ξιφασκίας ολυμπιακού τύπου στη χώρα αυτή.
Κανόνες
Η FIE διατηρεί τους ισχύοντες κανόνες που χρησιμοποιούνται από διεθνείς διοργανώσεις που έχουν εγκριθεί από τη FIE, συμπεριλαμβανομένων των παγκοσμίων κυπέλλων, των παγκοσμίων πρωταθλημάτων και των Ολυμπιακών Αγώνων. Η FIE χειρίζεται προτάσεις για αλλαγή των κανόνων τον πρώτο χρόνο μετά από μια Ολυμπιακή χρονιά στο ετήσιο συνέδριο. Η Ένωση Ξιφασκίας των ΗΠΑ έχει ελαφρώς διαφορετικούς κανόνες, αλλά συνήθως τηρεί τα πρότυπα FIE.
Ιστορία
Η ξιφασκία έχει τις ρίζες της στην ανάπτυξη της ξιφομαχίας για μονομαχίες και αυτοάμυνα. Η περίφραξη πιστεύεται ότι προέρχεται από την Ισπανία. Μερικά από τα πιο σημαντικά βιβλία για την ξιφασκία γράφτηκαν από Ισπανούς ξιφομάχους. Η Πραγματεία στα Όπλα γράφτηκε από τον Ντιέγκο ντε Βαλέρα μεταξύ 1458 και 1471 και είναι ένα από τα παλαιότερα σωζόμενα εγχειρίδια για τη δυτική ξιφασκία (παρά τον τίτλο, το βιβλίο του Ντιέγκο Βαλέρα αφορούσε την εραλδική και όχι την ξιφασκία) λίγο πριν η μονομαχία γίνει επίσημη απαγόρευση από τους Καθολικούς Μονάρχες. Κατά την κατάκτηση, οι ισπανικές δυνάμεις διέδωσαν την ξιφομαχία σε όλο τον κόσμο, ιδιαίτερα στη νότια Ιταλία, μια από τις κύριες περιοχές διαμάχης μεταξύ των δύο εθνών. Η περίφραξη αναφέρθηκε στο έργο Οι Εύθυμες Σύζυγοι του Ουίνδσορ που γράφτηκε λίγο πριν από το 1602.
Εξέλιξη σε άθλημα
Η στροφή προς την ξιφασκία ως άθλημα και όχι ως στρατιωτική εκπαίδευση συνέβη από τα μέσα του 18ου αιώνα και καθοδηγήθηκε από τον Ντομένικο Άντζελο, ο οποίος ίδρυσε μια ακαδημία ξιφασκίας, Σχολή Ξιφασκίας του Άντζελο, στο Καρλάιλ Χάουζ στο Λονδίνο το 1763. Δίδαξε στην αριστοκρατία τη μοντέρνα τέχνη της ξιφομαχίας. Το σχολείο του διοικούνταν από τρεις γενιές της οικογένειάς του και κυριάρχησε στην τέχνη της ευρωπαϊκής ξιφασκίας για σχεδόν έναν αιώνα.
Εκτύπωση περίφραξης του 1763 από το βιβλίο οδηγιών του Ντομένικο Άντζελο. Ο Άντζελο συνέβαλε καθοριστικά στη μετατροπή της ξιφασκίας σε άθλημα.
Καθιέρωσε τους βασικούς κανόνες της στάσης και του ποδιού που εξακολουθούν να διέπουν τη σύγχρονη αθλητική ξιφασκία, αν και οι μέθοδοι επίθεσης και αντιπαράθεσής του ήταν ακόμα πολύ διαφορετικές από την τρέχουσα πρακτική. Αν και σκόπευε να προετοιμάσει τους μαθητές του για πραγματική μάχη, ήταν ο πρώτος δάσκαλος της ξιφασκίας που τόνισε τα οφέλη για την υγεία και τον αθλητισμό της ξιφασκίας περισσότερο από τη χρήση της ως φονική τέχνη, ιδιαίτερα στο σημαντικό βιβλίο του "L'École des armes" (Η σχολή της ξιφασκίας), που δημοσιεύτηκε το 1763.
Οι βασικές συμβάσεις συγκεντρώθηκαν και καθορίστηκαν κατά τη διάρκεια της δεκαετίας του 1880 από τον Γάλλο δάσκαλο της ξιφασκίας Καμίλ Πρεβόστ. Ήταν κατά τη διάρκεια αυτής της περιόδου που πολλές επίσημα αναγνωρισμένες ενώσεις ξιφασκίας άρχισαν να εμφανίζονται σε διάφορα μέρη του κόσμου, όπως το Ένωση Ερασιτεχνών Ξιφομάχων της Αμερικής ιδρύθηκε το 1891, η Ερασιτεχνική Ένωση ξιφασκίας της Μεγάλης Βρετανίας το 1902 και η Εθνική Ομοσπονδία Ξιφασκίας το 1906.
Η ξιφασκία αποτελούσε μέρος των Ολυμπιακών Αγώνων το καλοκαίρι του 1896. Σε κάθε θερινούς Ολυμπιακούς Αγώνες πραγματοποιούνταν αγώνες σαμπρ. Διοργανώθηκαν σε κάθε Θερινούς Ολυμπιακούς Αγώνες εκτός από το 1908. Οι εκδηλώσεις επέ πραγματοποιήθηκαν σε κάθε Θερινούς Ολυμπιακούς Αγώνες εκτός από το καλοκαίρι του 1896 για άγνωστους λόγους.
Ξεκινώντας με το επέ το 1933, οι πλευρικοί κριτές αντικαταστάθηκαν από την ηλεκτρική συσκευή βαθμολόγησης Λωράν-Παγκάν, με έναν ηχητικό τόνο και ένα κόκκινο ή πράσινο φως που υποδεικνύει πότε προσγειώθηκε ένα άγγιγμα. Το ξίφος αυτοματοποιήθηκε το 1956, και το σπαθί το 1988. Το κιβώτιο βαθμολογίας μείωσε την προκατάληψη στην κρίση και επέτρεψε πιο ακριβή βαθμολογία ταχύτερων ενεργειών, ελαφρύτερων πινελιών και περισσότερων αγγιγμάτων στην πλάτη και στα πλευρά από πριν.
Όπλα
Υπάρχουν τρία όπλα στη σύγχρονη περίφραξη: ξίφος, επέ και σπαθί. Κάθε όπλο έχει τους δικούς του κανόνες και στρατηγικές. Ο απαραίτητος εξοπλισμός περιλαμβάνει τουλάχιστον 2 σπαθιά, ένα λαμέ (όχι για το επέ), ένα λευκό σακάκι, προστατευτικό μασχάλης, δύο κορδόνια σώματος και μάσκας, κάλτσες ψηλές μέχρι το γόνατο, γάντι και μαχαίρια.
Ξίφος
Έγκυροι στόχοι του ξίφους
Το φύλλο είναι ένα ελαφρύ ωστικό όπλο με μέγιστο βάρος 500 γραμμάρια. Το φύλλο στοχεύει τον κορμό, αλλά όχι τα χέρια ή τα πόδια. Το φύλλο έχει ένα μικρό κυκλικό προστατευτικό χεριών που χρησιμεύει για να προστατεύει το χέρι από απευθείας μαχαιρώματα. Καθώς το χέρι δεν είναι έγκυρος στόχος στο φύλλο του ξίφους, αυτό γίνεται κυρίως για λόγους ασφάλειας. Τα αγγίγματα βαθμολογούνται μόνο με την άκρη. χτυπήματα με το πλάι της λεπίδας μην εγγράφονται στην ηλεκτρονική συσκευή βαθμολόγησης. Τα αγγίγματα που είναι έξω από την περιοχή στόχου σταματούν τη δράση, αλλά δεν βαθμολογούνται. Μόνο ένα άγγιγμα μπορεί να δοθεί σε κάθε ξιφομάχο στο τέλος μιας φράσης. Εάν και οι δύο αθλητές προσγειωθούν σε ένα αρκετά κοντινό διάστημα χιλιοστών του δευτερολέπτου για να καταγράψουν δύο φώτα στο μηχάνημα, ο διαιτητής χρησιμοποιεί τους κανόνες του "δικαιώματος διέλευσης" για να προσδιορίσει σε ποιον αθλητή θα δοθεί το άγγιγμα ή εάν ένα χτύπημα εκτός στόχου έχει προτεραιότητα έναντι του ένα έγκυρο χτύπημα, οπότε δεν δίνεται κανένα άγγιγμα. Εάν ο διαιτητής δεν μπορεί να προσδιορίσει ποιος ξιφομάχος έχει δικαίωμα διέλευσης, δεν δίνεται κανένα άγγιγμα.
Επέ
Το επέ είναι ένα ωστικό όπλο όπως το ξίφος, αλλά πιο βαρύ, με μέγιστο συνολικό βάρος 775 γραμμάρια. Στο επέ, ολόκληρο το σώμα είναι έγκυρος στόχος. Ο προφυλακτήρας χεριών στο επέ είναι ένας μεγάλος κύκλος που εκτείνεται προς το πόμολο, καλύπτοντας αποτελεσματικά το χέρι, το οποίο είναι ένας έγκυρος στόχος στο επέ. Όπως το ξίφος, όλα τα χτυπήματα πρέπει να γίνονται με την άκρη και όχι με τα πλαϊνά της λεπίδας. Τα χτυπήματα με το πλάι της λεπίδας δεν καταγράφονται στην ηλεκτρονική συσκευή βαθμολόγησης (και δεν σταματούν τη δράση). Δεδομένου ότι ολόκληρο το σώμα είναι νόμιμος στόχος, δεν υπάρχει έννοια άγγιγμα εκτός στόχου, εκτός εάν ο ξιφομάχος χτυπήσει κατά λάθος στο πάτωμα, σβήνοντας το φως και τον τόνο στη συσκευή βαθμολόγησης. Σε αντίθεση με το ξίφος και το σπαθί, το επέ δεν χρησιμοποιεί το «δικαίωμα του δρόμου» (right of way) και απονέμει ταυτόχρονες πινελιές και στους δύο ξιφομάχους. Ωστόσο, εάν το σκορ είναι ισόπαλο σε έναν αγώνα στον τελευταίο πόντο και σημειωθεί διπλό άγγιγμα, ο βαθμός είναι άκυρος.